Je Guillaumes, dit Pouget, chevalier, de Salins, fais savoir à touz... que je, par le lous et par le consentemant de mons. Guion, dit de Bames, mon frere, hai pris en fié de la noble dame Lore, contesse de Bourgoigne et dame de Salins, le siexte dou mès de la Gorne et la moitié dou mès de Dole, que je et mes freres havons, ainsi com nos disons, selonc le pois dou borc de Salins le conte de Bourgoigne, tanque je li aie assis et repris de ly à son gré quarante soudées de terre autre part. Et est à savoir que je suis ses hons liges, sauve la featé mons. Wachier de Commercey et de Jehan, conte de Bourgoigne. En tesmoignaige de ce, à ma proiere et à ma requeste, li chapitre de Saint-Michiel de Salins ha mis son seal pendant en ces lettres. Ce fut fait ou moys de novembre, l’an Nostre Seignour qui corroit par mil CC LXV.